Pemp bloaz warn-ugent zo eo bet lakaet en gwerzh evit ar wech kentañ an urzhiataer personel (PC) gant ar stal IBM. Dan 12 a viz Eost 1981 e oa. Setu neuze ar mekanik-se : tro 12 kilo e bouez, ur skramm unliv, 4,77 a vega-hertz ha 16 kilo-okted a vemor bev (skeud. e-tal). Un druez eo e-keñver galloud an urzhiataerioù a challer kaout hiriv. Dar mare-se e kave da IBM e vije bet gwerzhet un 2.000 bennaket a skouerennoù, paz eo ur milion anezho a zo bet prenaet en holl. Na pebezh berzh ! Met un  disterañ tra evit gwir pa ouezer e vez gwerzhet war-dro 230 ardivink a seurt-se bep bloaz bremañ ha pa soñjer ez eus marteze 1 miliard anezho o vont en-dro dre ar bed dan deiz a hiriv.